
Grozījumi likumā "Par nodokļiem un nodevām"
Izdarīt likumā "Par nodokļiem un nodevām" (Latvijas Republikas Saeimas un Ministru Kabineta Ziņotājs, 1995, 7. nr.; 1996, 15. nr.; 1997, 24. nr.; 1998, 2., 18., 22., 24. nr.; 1999, 24. nr.; 2000, 11. nr.; 2001, 3., 8., 12. nr.; 2002, 2., 22. nr.; 2003, 2., 6., 8., 15., 22. nr.; 2004, 9. nr.; 2005, 2., 11. nr.; 2006, 1., 9., 13., 20., 24. nr.; 2007, 3., 7., 12. nr.; 2008, 1., 6., 13. nr.; 2009, 2., 11., 13., 15. nr.; Latvijas Vēstnesis, 2009, 200., 205. nr.; 2010, 91., 101., 131., 151., 157., 178., 183., 206. nr.; 2011, 68., 80., 85., 169. nr.; 2012, 24., 50., 56., 109., 157., 186., 199., 203. nr.; 2013, 61., 92., 187., 194., 232. nr.; 2014, 6., 51., 119., 189., 204., 214., 220., 257. nr.; 2015, 29., 68., 118., 190., 208., 230., 245., 248., 251. nr.; 2016, 2., 91., 241., 254. nr.; 2017, 5., 75., 124., 128., 156., 236., 242. nr.; 2018, 36., 197., 225. nr.; 2019, 10., 75., 118., 214., 240., 259.A nr.; 2020, 46. nr.; 2021, 121.B, 139. nr.; 2022, 69., 120., 194.A, 240.A, 249.A nr.; 2023, 116., 118., 128., 241. nr.) šādus grozījumus:
1. 22.2 pantā:
aizstāt pirmajā daļā vārdus "kura pazīmes atbilst vismaz vienai no šā panta trešajā daļā minētajām aizdomīguma pazīmēm nodokļu jomā" ar vārdiem "kas rada aizdomas, ka tajā iesaistītie līdzekļi ir tieši vai netieši iegūti noziedzīga nodarījuma valsts ieņēmumu jomā rezultātā";
izteikt 1.1 daļu šādā redakcijā:
"(11) Subjektam ir pienākums Ministru kabineta noteiktajos gadījumos un kārtībā iesniegt Valsts ieņēmumu dienestam sliekšņa deklarāciju, izmantojot Finanšu izlūkošanas dienesta Finanšu izlūkošanas datu saņemšanas un analīzes sistēmu.";
aizstāt otrajā daļā vārdus "Ziņojumu sniedz Valsts ieņēmumu dienestam" ar vārdiem "Valsts ieņēmumu dienests saņemtos ziņojumus un sliekšņa deklarācijas izmanto";
izslēgt otrajā daļā vārdus "kā arī noziedzīgus nodarījumus par izvairīšanos no nodokļu un tiem pielīdzināto maksājumu nomaksas un par krāpšanu";
izslēgt trešo daļu;
aizstāt sestajā daļā vārdus un skaitli "un šā panta 1.1 daļā noteiktie ziņojumi par nereģistrējamas kustamas mantas (tajā skaitā skaidras naudas) mantošanas gadījumiem" ar vārdiem "kā arī kārtību un gadījumus, kad Valsts ieņēmumu dienestam iesniedzama sliekšņa deklarācija";
papildināt desmito daļu pēc vārdiem "sniegts ziņojums" ar vārdiem "un sliekšņa deklarācija";
aizstāt desmitajā daļā vārdus un skaitli "un 1.1 daļā noteiktais ziņojums" ar vārdiem un skaitli "daļā noteiktais ziņojums un 1.1 daļā noteiktā sliekšņa deklarācija".
2. 22.3 pantā:
izteikt panta nosaukumu šādā redakcijā:
"22.3 pants. Informācijas sniegšana Valsts ieņēmumu dienestam par fiziskās personas konta apgrozījumu un skaidras naudas iemaksām";
papildināt pirmo daļu pēc vārdiem "euro vai vairāk" ar vārdiem un skaitli "kā arī kuru maksājumu kontā iepriekšējā gadā ieskaitītās skaidrās naudas kopējā summa vienas kredītiestādes vai maksājumu pakalpojumu sniedzēja ietvaros ir 7000 euro vai vairāk";
papildināt 1.2 daļu pēc vārdiem "panta pirmajai daļai" ar vārdiem un skaitli "par klientiem, kuru pieprasījuma noguldījuma kontu un maksājumu kontu iepriekšējā gada kopējā debeta vai kredīta apgrozījuma summa ir 15 000 euro vai vairāk";
papildināt pantu ar 1.4 daļu šādā redakcijā:
"(14) Kredītiestāde un maksājumu pakalpojumu sniedzējs, sniedzot informāciju atbilstoši šā panta pirmajai daļai par klientiem, kuru maksājumu kontā iepriekšējā gadā ieskaitītās skaidrās naudas kopējā summa ir 7000 euro vai vairāk, tajā norāda:
1) klienta vārdu, uzvārdu un personas kodu;
2) maksājumu kontā ieskaitītās skaidrās naudas kopējo summu euro iepriekšējā gadā."
3. Papildināt 30. pantu ar 1.7 daļu šādā redakcijā:
"(17) Ja nodokļu maksātāja juridiskajā adresē vai tā struktūrvienībā, vai tā tirdzniecības automātā, kura uzstādīšanas vietas adrese nesakrīt ar nodokļu maksātāja juridisko adresi vai tā struktūrvienības adresi, iepriekšējā pārskata gada apgrozījums pārsniedz 50 000 euro, tad šajā juridiskajā adresē, struktūrvienībā un tirdzniecības automātā nodokļu maksātājs nodrošina iespēju par pakalpojumiem, kā arī veiktajiem darījumiem mazumtirdzniecībā norēķināties arī bezskaidrā naudā."
4. 34.1 pantā:
papildināt pirmo daļu ar 8. un 9. punktu šādā redakcijā:
"8) pārvadātājs, kas veic pasažieru komercpārvadājumu ar taksometru, nenodrošina normatīvajos aktos autopārvadājumu jomā noteikto datu nosūtīšanu Valsts ieņēmumu dienestam tiešsaistes režīmā;
9) tīmekļvietņu vai mobilo lietotņu pakalpojuma pasažieru komercpārvadājumos sniedzējs nenodrošina normatīvajos aktos autopārvadājumu jomā noteikto datu nosūtīšanu Valsts ieņēmumu dienestam tiešsaistes režīmā.";
papildināt otro daļu pēc vārda "pārkāpums" ar vārdiem un skaitļiem "vai šā panta pirmās daļas 2., 3., 8. vai 9. punktā minētais pārkāpums saistībā ar pasažieru komercpārvadājumu ar taksometru vai vieglo automobili";
aizstāt trešajā daļā skaitli un vārdus "1. punktā minētā pārkāpuma konstatācijas" ar skaitļiem un vārdiem "1. punktā minētā pārkāpuma vai pēc šā panta pirmās daļas 2., 3., 8. vai 9. punktā minētā pārkāpuma saistībā ar pasažieru komercpārvadājumu ar taksometru vai vieglo automobili, konstatācijas";
izteikt sestās daļas 4. punktu šādā redakcijā:
"4) iesniedz ministrijām, pašvaldībām un citām institūcijām obligāti izpildāmu prasību apturēt vai anulēt nodokļu maksātājam izsniegto speciālo atļauju (licenci) veikt komercdarbību, anulēt tīmekļvietnes vai mobilās lietotnes pakalpojuma pasažieru komercpārvadājumos sniedzēja reģistrāciju;".
5. Aizstāt 107. panta pirmajā daļā skaitli "350 000" ar skaitli "170 000".
6. Aizstāt 115. panta otrajā daļā skaitli "20" ar skaitli "15".
7. Aizstāt 116. panta pirmās daļas 7. punktā skaitli "350 000" ar skaitli "170 000".
8. 135. pantā:
papildināt pēc vārdiem "fiziskajai personai vai valdes loceklim" ar vārdiem "vai juridiskajai personai";
papildināt pēc vārdiem "vai bez tā" ar vārdiem "vai fiziskajai vai juridiskajai personai, kas veic pasažieru komercpārvadājumu ar taksometru vai vieglo automobili, atņemot tiesības izmantot konkrēto transportlīdzekli pasažieru komercpārvadājumos ar taksometru un vieglo automobili uz laiku līdz diviem gadiem vai bez tā, vai atņemot tiesības veikt pasažieru komercpārvadājumu ar taksometru un vieglo automobili uz laiku līdz diviem gadiem vai bez tā".
9. 138. pantā:
papildināt pēc vārdiem "fiziskajai personai vai valdes loceklim" ar vārdiem "vai juridiskajai personai";
papildināt pēc vārdiem "vai bez tā" ar vārdiem "vai fiziskajai vai juridiskajai personai, kas veic pasažieru komercpārvadājumu ar taksometru vai vieglo automobili, atņemot tiesības izmantot konkrēto transportlīdzekli pasažieru komercpārvadājumos ar taksometru un vieglo automobili uz laiku līdz diviem gadiem vai bez tā, vai atņemot tiesības veikt pasažieru komercpārvadājumus ar taksometru un vieglo automobili uz laiku līdz diviem gadiem vai bez tā".
10. Papildināt 140. panta pirmo, otro, ceturto, piekto un sesto daļu ar vārdiem "fiziskajai vai juridiskajai personai, kas veic pasažieru komercpārvadājumu ar taksometru vai vieglo automobili, atņemot tiesības izmantot konkrēto transportlīdzekli pasažieru komercpārvadājumos ar taksometru un vieglo automobili uz laiku līdz diviem gadiem vai bez tā, vai atņemot tiesības veikt pasažieru komercpārvadājumus ar taksometru un vieglu automobili uz laiku līdz diviem gadiem vai bez tā".
11. Papildināt pārejas noteikumus ar 242. punktu šādā redakcijā:
"242. Grozījums šā likuma 115. panta otrajā daļā, kas paredz no 20 procentiem uz 15 procentiem samazināt iespējamo atšķirību starp elektroniskās darba laika uzskaites datiem par būvlaukumā nodarbinātas personas darba laiku kalendāra mēneša ietvaros un faktiski uzskaitītajām darba stundām, kas izmantotas darba samaksas aprēķināšanai par darbu būvlaukumā, stājas spēkā 2026. gada 1. janvārī."
Likums stājas spēkā 2025. gada 1. janvārī.

